
Sammenligning af stiliserede stød i betaversionen af MAKRO, 
ADAM og Nationalbankens DSGE-model 


I dette notat sammenlignes en række stiliserede stød i betaversionen af MAKRO, 
ADAM og Nationalbankens DSGE-model.' Det omfatter forskellige variationer 
af stød til bundskatten, offentligt forbrug, eksportmarkedet (udenlandsk efter- 
spørgsel), renten og arbejdsudbuddet, jf. boks 1. Formålet med notatet er at give et 
overordnet billede af hvordan egenskaberne af standardversionerne af modellerne 
adskiller sig fra hinanden ved sammenlignelige stiliserede stød, men ikke at de- 
komponere forskellene mellem modellerne. 


Det bemærkes, at Finansministeriet i forbindelse med praktisk brug af ADAM i 
flere tilfælde foretager begrundede tilpasninger af modellen eller foretager stød på 
en måde, som eksempelvis reducerer modellens tilpasningstid eller kompenserer 
for fraværet af fremadskuenhed.” De viste reaktioner på stiliserede stød på bag- 
grund af standardversionen af ADAM er således ikke udtryk for Finansministeri- 
ets nuværende konsekvensvurderinger af de foretagne stød. Tilsvarende kan de vi- 
ste stødreaktioner på baggrund af betaversionen af MAKRO ikke tages som ud- 
tryk for Finansministeriets kommende konsekvensvurderinger. 


De viste forskelle i stødreaktionerne i ADAM og betaversionen af MAKRO vil 
således heller ikke være repræsentative for de ændringer i konsekvensvurderin- 
gerne som en kommende overgang fra MAKRO til ADAM vil indebære. Over- 
gangen fra MAKRO til ADAM vil ikke give anledning til grundlæggende ændrin- 
ger af Finansministeriets vurderinger af stød til økonomien eller økonomisk poli- 
tik, men vil snarere kunne ses som et led i en løbende gradvis udvikling. 


Boks 1 

Stiliserede stød i betaversionen af MAKRO, ADAM og Nationalbankens DSGE-model 

Der er udført en række stiliserede stød på betaversionen af MAKRO, ADAM og Nationalbankens DSGE-model, som 
er beskrevet nedenfor. Finansministeriet har udført stødene i betaversionen af MAKRO og ADAM på hhv. det 
stiliserede grundforløb til betaversionen af MAKRO og på ADAMS stiliserede langbank (modelversion oktober 2020). 
Nationalbanken har udført sammenlignelige stød i sin DSGE-model. Det har ikke til dette notat været muligt at 
indkludere Nationalbankens DSGE model i alle stødsammenligningerne. 


Bundskattestød: Bundskattesatsen i betaversionen af MAKRO øges med 1 pct. point i henholdsvis 1 år (blip-stød) 
og 20 år (langvarigt stød) i forhold til grundforløbet. Det 1-årige og 20-årige stød er både udført som uannoncerede 





1 Der anvendes en lettere tilrettet version af Nationalbankens DSGE model dokumenteret i Pedersen (2016) 
An estimated DSGE model for Denmark with housing, banking and financial frictions, Nationalbanken Working Paper no. 
108. 

2 I kapitel 5 i Fønansredegørelse 2014 behandles ADAM's tilpasningstid ved arbejdsudbudsstød samt den for- 
øgelse af udenrigshandelselasticiteterne, som Finansministeriet i visse tilfælde fortager mhp. at reducere denne 
tilpasningstid. I afsnit 3.5 af Vækstplan DK — Teknisk baggrundsrapport beskrives hvordan der blandt andet tages 
højde for fravær af fremadskuenhed i ADAM i forbindelse med vurdering af aktivitetsvirkningerne af en 
gradvis reduktion af selskabsskatten. 

stød og som annoncerede stød, der annonceres fem år før det indtræffer. I ADAM er bundskattestødet udført såle- 
des, at stødet har samme umiddelbare virkning (dvs. givet skattebasen) på bundskatteprovenuet i pct. af baseline 
BNP som i betaversionen af MAKRO. Det bemærkes, at der hverken i ADAM eller MAKRO er indlagt virkninger på 
arbejdsudbuddet i forbindelse med stødene til bundskatten (sådanne virkninger indgår ikke endogent i modellerne, 
men vil skulle lægges eksogent ind af brugeren), og der er således tale om rene efterspørgselsstød. Bundskattestø- 
dene er ikke udført i Nationalbankens DSGE-model. 


Offentlige forbrugsstød: Det offentlige forbrug øges med 1 pct. af BNP i forhold til grundforløbet i år 1, og aftrappes 
derefter gradvist. Det offentlige forbrugsstød er både udført ved kun at tilpasse det offentlige varekøb og ved en 
kombineret tilpasning af både det offentlige varekøb og den offentlige beskæftigelse. Sidstnævnte er kun udført i 
ADAM og betaversionen af MAKRO. 


Eksportmarkedsstød: Eksportmarkedet øges med 1 pct. i forhold til grundforløbet i år 1 (svarende til en stigning i 
den udenlandske efterspørgsel) og ændringen aftrappes derefter gradvist. Der er tale om et stiliseret stød, hvor øv- 
rige udenlandske variable, herunder udenlandske priser og rente, holdes uændret i forhold til grundforløbet. Modsat 
ADAM og betaversionen af MAKRO er der ikke modelleret en træghed i eksportmarkedets påvirkning af eksportef- 
terspørgslen i DSGE-modellen. Derfor er der også udført et stød i DSGE-modellen, hvor den umiddelbare påvirk- 
ning af eksportefterspørgslen ligger tættere på det i betaversionen af MAKRO. 


Rentestød: Renten øges med 1 pct. point i forhold til grundforløbet i både år 1 og 2 i betaversionen af MAKRO, og 
aftrappes derefter gradvist. Der er tilsvarende tale om et stiliseret stød, hvor øvrige udenlandske variable, herunder 
udenlandske priser og eksportmarkedsvæksten, holdes uændret i forhold til grundforløbet. I ADAM og DSGE-mo- 
dellen øges renten med 1 pct. point i år 1 og aftrappes derefter gradvist. ADAM-stødet er udført inkl. stød til udbytte- 
graden af udenlandske aktier. Forskellen i stødprofilen i betaversionen af MAKRO set i forhold til ADAM og DSGE- 
modellen afspejler en forskel i timingkonventionen, hvor det i betaversionen af MAKRO er næste års rente, der har 
betydning for adfærdsvirkningerne i år. Derfor er stødet forskudt en periode i betaversionen af MAKRO og rentestig- 
ningen i år 1 i betaversionen af MAKRO har primært betydning for rentestrømmene. 


Arbejdsudbudsstød: Den strukturelle beskæftigelse øges permanent med 1 pct. af befolkningen i hver aldersgruppe 
for personer over 14 år (dvs. ekskl. børn) i forhold til grundforløbet i betaversionen af MAKRO. Arbejdsudbudsstødet 
er udført ved at reducere disnytten af deltagelse på arbejdsmarkedet. Arbejdsudbudsstødene er både udført som 
uannoncerede stød og som annoncerede stød, der annonceres fem år før det indtræffer. I ADAM og DSGE-model- 
len er der udført sammenlignelige stød (for DSGE-modellen dog kun det uannoncerede stød). I ADAM er der ved 
arbejdsudbudsstødene benyttet udbudseffekter i eksporten, jf. også beskrivelsen af standardmultiplikatorer på 
ADAM-modellens hjemmeside. 


De fleste af stødene i betaversionen af MAKRO er udført inklusive en permanent ændring i bundskattesatsen (indfa- 
set lineært over fem år) således, at den offentlige gældskvote stabiliseres på lang sigt (ligesom det er tilfældet i 
grundforløbet). I ADAM-stødene inkluderes en ændring i bundskattesatsen, der giver den samme umiddelbare virk- 
ning på bundskatteprovenuet i pct. af BNP i grundforløbet, som i betaversionen af MAKRO. Ændringen af bundskat- 
ten indtræffer i stødåret med undtagelse af de 1-årige og 20-årige bundskattestød, hvor reaktionen indtræffer i året 
efter stødets bortfald. Endelig er arbejdsudbudsstødene både udført med en ændring i bundskattesatsen (uden li- 
neær indfasning) og via en ændring i det offentlige forbrug (uden træghed i reaktionen i den offentlige beskæfti- 
gelse). Sidstnævnte er kun udført i ADAM og betaversionen af MAKRO. DSGE-modellen har en endogen offentlig 
reaktionsfunktion, der via en ikke-forvridende skat sikrer, at den offentlige gæld som andel af BNP er uændret på 
lang sigt. Denne reaktionsfunktion er så vidt muligt tilpasset således, at den umiddelbare virkning på skatteprove- 
nuet som andel af BNP minder om det i betaversionen af MAKRO og ADAM. Der tages dog forbehold for tilbagevæ- 
rende forskelle mellem DSGE-modellen og de øvrige modeller på dette punkt. 


ADAM og MAKRO er årsmodeller, mens Nationalbankens DSGE-model er en kvartalsmodel. Opgørelsen af stødre- 
aktionerne i DSGE-modellen på årsbasis er derfor beregnet som gennemsnittet af responserne på kvartalsbasis for 
et givent år. Det indebærer også, at de aftrappede stød i DSGE-modellen er udført således, at stødet har (omtrent) 
samme profil på årsbasis som i ADAM og betaversionen af MAKRO, mens profilen på kvartalsbasis ikke er konstant 
på tværs af kvartaler inden for et givent år. Et stød på fx 1 pct. i første år i DSGE-modellen dækker dermed over et 
stød, der er større end 1 pct. i det første kvartal og mindre end 1 pct. i fx det fjerde kvartal, men hvor stødet i gen- 
nemsnit er 1 pct. over de første fire kvartaler. Resultaterne er ikke følsomme over for dette. 





3 https://www.dst.dk/da/Statistik/ ADAM /Multiplikatorer /multiplikatorer 





De vedlagte bilag viser responser i betaversionen af MAKRO, ADAM og DSGE- 
modellen ved de stiliserede stød beskrevet i boks 1. Figurerne viser således æn- 
dringerne i en række udvalgte variable i forhold til den respektive models grund- 
forløb. Ved sammenligning af reaktionerne i modellerne — herunder særligt rente- 


stødene — skal det generelt holdes for øje, at modellerne ikke har samme grund- 
forløb. 


Forskellene i modellernes stødreaktioner beskrevet nedenfor afspejler forskelle i 
både selve modelleringen og de empiriske tilgange bag modellerne. Eksempelvis 
hænger de højere tilpasningshastigheder i betaversionen af MAKRO og DSGE- 
modellen end i ADAM blandt andet sammen med højere estimerede priselasticite- 
ter i udenrigshandelen og agenternes fremadskuende forventninger.” De væsent- 
ligt større førsteårseffekter på beskæftigelsen i DSGE-modellen end i ADAM og 
betaversionen af MAKRO i flere af stødene afspejler herudover forskelle i (om- 
fanget af) de modellerede trægheder på arbejdsmarkedet. 


Mete overordnet vil forskellene i egenskaber også afspejle, at en række af adfærds- 
parametrene vedrørende kortsigtstilpasningen i betaversionen af MAKRO et fast- 
sat med henblik på at matche empiriske resultater (herunder stødreaktioner i en 
række SVAR-modellet), som blandt andet tilsiger højere tilbasningshastighed end 
de estimerede adfærdsligninger, som indgår i ADAM. Noget tilsvarende gør sig 
gældende for Nationalbankens DSGE-model, hvor modellen er estimeret i et sy- 
stem. 


Sammenligningen af modellerne peger på følgende overordnede forskelle: 


e Tilpasningen mod den nye ligevægt er generelt hurtigere i betaversionen af 
MAKRO og DSGE-modellen end i ADAM. Det gælder både for realøko- 
nomien og særligt for priser og lønninger (se fx stød til arbejdsudbuddet 
og til eksportmarkedet). Tilpasningen er overordnet set hurtigere i DSGE- 
modellen end i betaversionen af MAKRO, herunder bl.a. for beskæftigel- 


sen. 


e Tilpasningen har samtidigt et mere monotont forløb i både betaversionen 
af MAKRO og DSGE-modellen sammenlignet med ADAM, hvor der er 
større og mere langvarige svingninger omkring langsigtseffekten. Det gæl- 
der både for realøkonomien og særligt priser og lønninger i både midlerti- 
dige og langvarige stød (se fx stød til renten og langvarigt stød til bund- 
skatten). Disse svingninger i ADAM skal blandt andet ses i sammenhæng 
med lønnens reaktion på ændringer i ledighedsgabet, bagudskuende for- 
ventninger og udenrigshandelselasticiteterne. 





4 Ud over forskelle i udenrigshandelselasticiteter på tværs af modellerne, så er der forskelle på omfanget af 
den såkaldte udbudseffekt i eksporten, som blandt andet medvirker til at give forskelle i omfanget af byttefor- 
holdseffekter ved fx arbejdsudbudsstødene. 

e De kortsigtede beskæftigelsesresponser er generelt større i ADAM end i 
betaversionen af MAKRO ved efterspørgselsstød (bundskat, offentligt 
forbrug og eksportmarked) og efter et par år i rentestødet. Det gælder sær- 
ligt for de midlertidige stød og afspejler, at agenterne i MAKRO som ud- 
gangspunkt er opmærksomme på stødenes midlertidige karakter. Dermed 
ansætter virksomhederne ikke lige så mange på kort sigt (ved positive 
stød), som de potentielt ellers ville gøre og i stedet øger kapacitetsudnyttel- 
sen midlertidigt. De kortsigtede beskæftigelsesresponser er generelt væ- 
sentligt større i DSGE-modellen end i ADAM og betaversionen af MA- 
KRO for disse stød (offentligt varekøb, eksportmarked og rente). Forskel- 
lene i BNP-virkningerne er mindre, herunder ligger bl.a. BNP-multiplika- 
torerne i det offentlige forbrugsstød relativt tæt på hinanden på tværs af 
modellerne (dog med undtagelse af DSGE-modellen i rentestødet, hvor 
en række responser er væsentligt større end i betaversionen af MAKRO 
og ADAM). Ved stød til arbejdsudbuddet er beskæftigelsesvirkningen i de 
første år større i betaversionen af MAKRO end i ADAM, jf. også ovenfor om 
den hurtigere tilbasning. DSGE-modellens beskæftigelsesrespons er samtidigt 
større end i betaversionen af MAKRO og ADAM i de første år (i arbejds- 
udbudsstødene finansieret via bundskatten). 


e I MAKRO afhænger effekterne på det tidspunkt, hvor stødet indtræffer, 
(førsteårseffekterne) bl.a. af stødets varighed og annonceringstidspunkt i 
kraft af agenternes fremadskuende forventninger (se fx stødene til bund- 
skatten og arbejdsudbuddet). Førsteårseffekten i ADAM er derimod uaf- 
hængig af stødets varighed og eventuel annonceting.” 


o Ide uannoncerede bundskattestød er der en tendens til, at første- 
årseffekten i ADAM ligger inden for (eller tæt på) spændet mellem 
det midlertidige og langvarige stød i betaversionen af MAKRO. 
Hvor ADAM ligger i spændet mellem det midlertidige og langva- 
rige stød i betaversionen af MAKRO afhænger af, hvilken variabel 
der betragtes. Dette ses blandt andet for responserne i BNP (hvor 
responsen i ADAM ligger midt imellem det midlertidige stød og 
det varige stød i betaversionen af MAKRO), privat forbrug (hvor 
responsen i ADAM ligger tættere på det midlertidige stød i MA- 
KRO) og beskæftigelsen (hvor responsen i ADAM ligger tættere 
på det varige stød i betaversionen af MAKRO). 


o Ved annoncerede stød er der en vis reaktion i MAKRO allerede på 
annonceringstidspunktet (inden stødet indtræffer) og en del af 
økonomiens tilpasning til stødet sker på forhånd. Annoncering af 





5 Der er ikke udført annoncerede stød i Nationalbankens DSGE-model i sammenligningerne til dette notat, 
og der kommenteres derfor kun på sammenligningen af betaversionen af MAKRO og ADAM i dette punkt 
og tilhørende underpunkter. 

stødene betyder dermed, at fx beskæftigelseseffekterne på stød- 
tidspunktet i MAKRO er mindre ved efterspørgselsstød (og større 
ved udbudsstød). En sådan forskel ses som nævnt ikke i ADAM. 


